open-index/open-wikipedia-markdown huggingface dataset:
ভিয়েতনামে শিশুশ্রম

থাম্ব
ভিয়েতনামের অনেক শিশুকে স্কুলের পরিবর্তে নিজের পরিবারকে সাহায্য করার জন্য কাজে যোগ দিতে হয়।

লেবার পত্রিকার মতে ভিয়েতনামের ৬-৭ বছর বয়সী শিশুদের ৩০% কর্মক্ষেত্রে যোগ দেয়। ইউনিসেফের হিসাবে প্রায় ১০ লক্ষ ৫-১৭ বছর বয়সী ভিয়েতনামিজ শিশুশ্রমিক হিসেবে কাজ করে। অধিকাংশ শিশুই বাড়িতে থেকে পারিবারিক ব্যাবসায় সহায়তা করে। কিন্তু ২০০৮ সালে প্রকাশিত শ্রম মন্ত্রণালয়ের-অবৈধ ও সামাজিক বিষয়ক সংস্থার একটি প্রতিবেদনে দেখানো হয়েছে- ২৬,০২৭ জন শিশুকে বিপদজনক পরিবেশে (যেমনঃ স্বর্ণ খনি, কাঠের কাজ ও পণ্যপরিবহন) কঠোর পরিশ্রম করতে হয়। প্রকৃত সংখ্যা এর থেকে অনেক বেশি হতে পারে, কারণ এতে গৃহপরিচারক, রেস্তরা কর্মি আর শিশু ভিক্ষুক, জুতা পালিশ করা, সংবাদপত্র ও লটারি বিক্রয় করার মত কাজ গুলোকে অন্তর্ভুক্ত করা হয়নি। রিপোর্টে আরো বলা হয় হো চি মিন সিটির ১৭৩টি কারখানার মধ্যে ৬২টি শিশু কর্মচারী নিয়োগ দেয়, যাদের ৫০ শতাংশের বয়স ১৫ বছরের নিচে। দীর্ঘ কর্মঘন্টা, যথাসামান্য পারিশ্রমিক, ভঙ্গুর অবকাঠামো এবং এমনকী মানসিক ও শারীরিক নির্যাতন এই কর্মক্ষেত্রগুলোর সাধারণ পরিবেশের অংশ। শিশু পাচারকারীরা গ্রামীণ জনপদ থেকে শিশুদের অপহরণ করে সস্তা শ্রমিক হিসেবে বিক্রি করে।

২০১৪ সালের ডিসেম্বরে, মার্কিন শ্রম বিভাগের শিশুশ্রম দ্বারা উৎপাদিত পণ্যের তালিকায় ভিয়েতনামের ইট এবং গার্মেন্টস পণ্য অন্তর্ভুক্ত ছিলো।

যদিও ভিয়েতনামের আইনে ১৫ এর কম বছরের শিশুদের কর্মক্ষেত্রে নিয়গ অবৈধ, কিন্তু তাদের ব্যাবস্থাপনায় থাকা ফাঁক-ফোকরের কারণে শিশুদের পর্যাপ্ত নিরাপত্তা বিধান সম্ভব হয়না।  আইনগুলোর কঠোর ভাবে প্রয়োগ করা হয়না, যার ফলে নিয়োগকারীদের ওপর আইনের কোন প্রভাব পড়েনা। অনেক সময় শিশু পাচারকারীদের নামমাত্র শাস্তি দিয়ে ছেড়ে দেওয়া হয়। অধিকিন্তু, শিশুশ্রম ভিয়েতনামে একটি বিতর্কিত বিষয়, কারণ অনেক ভিয়েতনামিজ মনে করেন শুশুদের পরিবারের কর্মভার এবং পারিবারিক দায়ীত্ব নেওয়া উচিৎ। এগুলো ভিয়েতনামের শিশুশ্রমের অন্যতম কারণ। যাইহোক শিশুশ্রমের প্রতি ভিয়েতনামের দৃষ্টিভঙ্গি পরিবর্তীত হচ্ছে। ভিয়েতনামিজ সরকার সমস্যা সমাধানে আরো তৎপর হয়েছেন। উদাহরণস্বরুপ ভিয়েতনাম শিশুশ্রম বিষয়ে সচেতনতা বৃদ্ধিতে আন্তর্জাতিক শ্রম সংস্থার সাথে কাজ করছে, এর মাধ্যমে শিশুদের স্কুলে ফিরিয়ে আনা হচ্ছে এবং উদ্ধারকৃত শিশুদের সাহায্য করা হচ্ছে।

## তথ্যসূত্র

বিষয়শ্রেণী:ভিয়েতনামে শিশুশ্রম
বিষয়শ্রেণী:দেশ অনুযায়ী শিশুশ্রম
বিজয় কালে

**বিজয় কালে** একজন ভারতীয় রাজনীতিবিদ এবং ভারতীয় জনতা পার্টির সদস্য।  তিনি মহারাষ্ট্র বিধানসভার প্রথম মেয়াদের সদস্য ছিলেন। 

## নির্বাচনী এলাকা
বিজয় কালে মহারাষ্ট্রের শিবাজিনগর বিধানসভা কেন্দ্র থেকে নির্বাচিত হয়েছিলেন। 

## স্থান ধরে রেখেছিল

* মহারাষ্ট্র বিধানসভার বিধায়ক।
* অফিসের মেয়াদ: ২০১৪-২০১৯। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:মহারাষ্ট্র বিধানসভার সদস্য
বিষয়শ্রেণী:মারাঠি রাজনীতিবিদ
বিষয়শ্রেণী:মহারাষ্ট্র বিধানসভার সদস্য ২০১৪-২০১৯
বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ
কেবল টেলিভিশন নেটওয়ার্ক পরিচালনা আইন, ২০০৬

**কেবল টেলিভিশন নেটওয়ার্ক পরিচালনা আইন, ২০০৬** বাংলাদেশে কেবল টেলিভিশন নেটওয়ার্ক কার্যক্রম পরিচালনা এবং আনুষঙ্গিক বিষয়াদি সম্পর্কে বিধানকল্পে জাতীয় সংসদ কর্তৃক প্রণীত একটি আইন। ২০০৬ সালের ২৪ সেপ্টেম্বর আইনটি বাংলাদেশের জাতীয় সংসদ কর্তৃক অনুমোদিত হয়।

## বিবরণ
কেবল টেলিভিশন নেটওয়ার্ক পরিচালনা আইন, ২০০৬-এ ৩৫ টি ধারা রয়েছে। ধারাগুলোতে এই আইনের সংক্ষিপ্ত শিরোনাম ও প্রবর্তন, সংজ্ঞা, চ্যানেল ডাউন লিংক, বিপণন, লাইসেন্স, লাইসেন্স প্রদান পদ্ধতি, লাইসেন্স নামঞ্জুর সংক্রান্ত আপীল, লাইসেন্সের মেয়াদ ও শর্তাবলী, লাইসেন্স প্রদানে অনুসরণীয় নীতি, কতিপয় ব্যক্তির ক্ষেত্রে লাইসেন্স প্রদানের বাধা-নিষেধ,‌‌ লাইসেন্সিং কর্তৃপক্ষের ক্ষমতা, লাইসেন্স স্থগিত বা বাতিলকরণ, পরামর্শক কমিটি, ফ্রিকোয়েন্সী বরাদ্দ সম্পর্কিত লাইসেন্স গ্রহণ, লাইসেন্সের ডুপ্লিকেট বা অনুলিপি প্রদান, অনুমোদিত চ্যানেল সঞ্চালন বা সম্প্রচার স্থগিতকরণ, সরকারী ও বেসরকারী চ্যানেল সঞ্চালন, গ্রাহক সেবা, গ্রাহকদের অভিযোগ গ্রহণ ও নিষ্পত্তি, সম্প্রচার বা সঞ্চালনের ক্ষেত্রে বাধা-নিষেধ, জনস্বার্থে কেবল টেলিভিশন নেটওয়ার্কের কার্যক্রম নিষিদ্ধকরণের ক্ষমতা, সেবাপ্রদানকারী কর্তৃক রেজিস্টার সংরক্ষণ, চ্যানেলের মূল্য পরিশোধ, আটককৃত যন্ত্রপাতির বাজেয়াপ্তকরণ, ক্ষমতা অর্পণ, অন্যান্য সংস্থার অনুমোদন গ্রহণ, অপরাধের অ-আমলযোগ্যতা ও জামিনযোগ্যতা, কোম্পানী কর্তৃক অপরাধ সংঘটন, শাস্তি, অপরাধের বিচার, অর্থদণ্ড আরোপের ক্ষেত্রে ম্যাজিস্ট্রেটের বিশেষ ক্ষমতা, সরল বিশ্বাসে কৃত কাজকর্ম রক্ষণ, অন্যান্য আইনের প্রয়োগ, অন্যান্য আইনের উপর প্রাধান্য, বিধি প্রণয়নের ক্ষমতা এবং আইনের ইংরেজী অনুবাদ প্রকাশের বিরবণ রয়েছে। মূল আইনটি বাংলা ভাষায় লিখিত।

## বিতর্ক
২০২১ সালের সেপ্টেম্বর মাসে বিদেশি চ্যানেলের বিজ্ঞাপনবিহীন সম্প্রচার (ক্লিন ফিড) নিয়ে তথ্য ও সম্প্রচার মন্ত্রণালয়ের পক্ষ থেকে এই আইন বাস্তবায়নে কঠোর হওয়ার ঘোষণা দিলে কেবল অপারেটর এবং মন্ত্রণালয়ের মুখোমুখি অবস্থান তৈরি হয় এবং এর জেরে ১ই অক্টোবর থেকে কেবল অপারেটরা সব ধরনের বিদেশি চ্যানেলের সম্প্রচার বন্ধ রাখে। এই সময় অপারেটরা মন্ত্রণালয়ের কাছে বিজ্ঞাপনবিহীন সম্প্রচার সরবরাহ করে এমন চ্যানেলের তালিকা দাবি করে, মন্ত্রণালয় তালিকা প্রদান করলে পরবর্তীতে ২৪টি বিদেশি চ্যানেলের সম্প্রচার পুনরায় শুরু হয়। ক্যাবল অপারেটররা আইনটি সংশোধনের দাবি জানিয়েছে যদিও তথ্য ও সম্প্রচার মন্ত্রী হাছান মাহমুদ আইন বাস্তবায়নে মোবাইল কোর্ট পরিচালনার ঘোষণা দেন।

## তথ্যসূত্র

বিষয়শ্রেণী:বাংলাদেশের আইন
বিষয়শ্রেণী:২০০৬-এ বাংলাদেশ
বিষয়শ্রেণী:বাংলাদেশে টেলিযোগাযোগ
মন্দার রাও দেসাই

**মন্দার রাও দেসাই** (, ; জন্ম: ১৮ মার্চ ১৯৯২; **মন্দার রাও** নামে সুপরিচিত) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লিগের শীর্ষ স্তর ইন্ডিয়ান সুপার লিগের ক্লাব মুম্বই সিটি এবং ভারত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।

ভারতীয় ফুটবল ক্লাব ডেম্পোর যুব পর্যায়ের হয়ে খেলার মাধ্যমে মন্দার ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৩–১৪ মৌসুমে, ডেম্পোর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ডেম্পোর হয়ে তিন মৌসুমে ৩০ ম্যাচে ৩টি গোল করেছেন। মাঝে তিনি দুই বার গোয়ার হয়ে ধারে খেলেছেন। ২০১৬–১৭ মৌসুমে তিনি গোয়ায় যোগদান করেছেন। গোয়ায় চার মৌসুম অতিবাহিত করার পর ২০২০–২১ মৌসুমে তিনি ভারতীয় ক্লাব মুম্বই সিটিতে যোগদান করেছেন।

২০১৪ সালে, মন্দার ভারত অনূর্ধ্ব-২৩ দলের হয়ে ভারতের বয়সভিত্তিক পর্যায়ে অভিষেক করেছিলেন। ভারতের বয়সভিত্তিক দলের হয়ে খেলার পর, তিনি ২০১৯ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।

## প্রারম্ভিক জীবন
মন্দার রাও দেসাই ১৯৯২ সালের ১৮ই মার্চ তারিখে ভারতের গোয়ার মাপুসায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মন্দার ভারত অনূর্ধ্ব-২৩ দলের হয়ে খেলার মাধ্যমে ভারতের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে সংযুক্ত আরব আমিরাত অনূর্ধ্ব-২৩ দলের বিরুদ্ধে ম্যাচে ভারত অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।

২০১৯ সালের ৭ই জুলাই তারিখে, ২৭ বছর, ৩ মাস ও ১৯ দিন বয়সে, বাম পায়ে ফুটবল খেলায় পারদর্শী মন্দার তাজিকিস্তানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৭ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি তাজিকিস্তান ২–৪ গোলের ব্যবধানে জয়লাভ করেছিল। ভারতের হয়ে অভিষেকের বছরে মন্দার সর্বমোট ৫ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:আই-লিগের খেলোয়াড়
বিষয়শ্রেণী:২০১৪ এশিয়ান গেমসের ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:ইন্ডিয়ান সুপার লিগের খেলোয়াড়
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:ভারতীয় পুরুষ ফুটবলার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:গোয়ার ফুটবলার
ঘূর্ণিঝড় গুলাব-শাহীন

**প্রবল ঘূর্ণিঝড় শাহীন**&nbsp;ও&nbsp;**ঘূর্ণিঝড় গুলাব** ছিল দুটি পরস্পর সম্পর্কিত ক্রান্তীয় ঘূর্ণিঝড়। ঝড়টি ভারতের&nbsp;ওড়িশা,&nbsp;অন্ধ্রপ্রদেশ ও পশ্চিমবঙ্গে&nbsp;গুলাব হিসাবে তান্ডব চালানোর পর এটি ওমান ও সংযুক্ত আরব আমিরাতে শাহীন নামে ক্ষয়ক্ষতি করেছে।&nbsp;গুলাব হলো ২০২১ সালের উত্তর ভারত মহাসাগরের ঘূর্ণিঝড় মৌসুমের তৃতীয় ক্রান্তীয় ঘূর্ণিঝড় ও&nbsp;তৃতীয় নামধারী ঝড়, একই সঙ্গে আরব সাগরে শাহীন হিসাবে পুনর্গঠনে পর মৌসুমের নামধারী চতুর্থ ঝড়।&nbsp;ঘূর্ণিঝড়ের উৎপত্তিস্থল&nbsp;বঙ্গোপসাগরে অবস্থিত একটি নিম্নচাপ অঞ্চলে ২৪ সেপ্টেম্বর, ২০২১ তারিখে। ঘূর্ণনটি দ্রুত সংগঠিত হয়, সঙ্গে একই দিনে&nbsp;ভারতের আবহাওয়া অধিদপ্তর&nbsp;(আইএমডি) এই ঘূর্ণনটি একটি নিম্নচাপে উন্নীত করে। পরের দিন ঘূর্ণনটি একটি ঘূর্ণিঝড়ে পরিণত হয় এবং আইএমডি এটিকে&nbsp;*গুলাব*&nbsp;নাম দেয়। ২৮ সেপ্টেম্বর অবশিষ্টাংশে অধঃপতনের পূর্বে&nbsp;২৬ সেপ্টেম্বর গুলাব ভারতে আঘাত হানে ও স্থলভাগে ক্ষয়ক্ষতি করে। পরের দিন খুব দ্রুত পুনরায় নিম্নচাপে পরিণত হওয়ার পূর্বে ২৯ সেপ্টেম্বর আরব সাগরে আবির্ভূত হয়ে ঘূর্ণনটি পশ্চিম দিকে অগ্রসর হতে থাকে।&nbsp;অক্টোবরের প্রথম দিকে ঘূর্ণনটি পুনরায় একটি ঘূর্ণিঝড়ে পরিণত হয় এবং আইএমডি ঝড়টিকে *শাহীন*&nbsp;নাম দেয়।&nbsp;নাম পরিবর্তন করার পর ওমান উপসাগরে&nbsp;প্রবেশের সাথে সাথে ঝড়টি ধীরে ধীরে শক্তিশালী হয়ে উঠে।

*গুলাব* নামটি পাকিস্তান কর্তৃক প্রস্তাবিত, এটি বাংলা "গোলাপ" শব্দের হিন্দি/উর্দু প্রতিশব্দ। *শাহীন* নামটি&nbsp;কাতার কর্তৃক প্রস্তাবিত, আরবি ভাষায় যার অর্থ "বাজপাখি"। এই ঘূর্ণনটি&nbsp;মোট জীবনকালে&nbsp;ভারত ও&nbsp;মধ্যপ্রাচ্য&nbsp;জুড়ে ভারী প্রলয় ও বাতাস এনেছিল, যার ফলে কমপক্ষে ১৫ জন মারা যায়। পানি-সম্পর্কিত ক্ষয়ক্ষতি হয়েছে ব্যাপক এবং বাতাসের ঝাপটায় অনেক বিদ্যুৎ লাইন ভেঙে গিয়েছে, যার ফলে বিদেশের সঙ্গে যোগাযোগ বিঘ্নিত হয়।&nbsp;ঘূর্ণিঝড়ের কারণে ভারতে শত শত রাস্তা বন্ধ হয়ে গিয়েছে।

## আরও দেখুন
* ২০২১ সালের ক্রান্তীয় ঘূর্ণিঝড়
* ঘূর্ণিঝড় গোনু
* ঘূর্ণিঝড় ইয়েমিন
* ঘূর্ণিঝড় জাল

## তথ্যসূত্র

## বহিঃসংযোগ
*Indian Meteorological Department
* JTWC Best Track Data  of Tropical Cyclone 03B (Shaheen-Gulab)
*03B.SHAHEEN-GULAB  from the U.S. Naval Research Laboratory

বিষয়শ্রেণী:২০২১ সালের ক্রান্তীয় ঘূর্ণিঝড়
বিষয়শ্রেণী:২০২১ সালে ভারতের দুর্যোগ
বিষয়শ্রেণী:২০২১ সালের উত্তর ভারত মহাসাগরের ঘূর্ণিঝড় মৌসুম
বিষয়শ্রেণী:ক্রান্তীয় ঘূর্ণিঝড়
বিষয়শ্রেণী:ভারতের ক্রান্তীয় ঘূর্ণিঝড়
বিষয়শ্রেণী:পাকিস্তানের ক্রান্তীয় ঘূর্ণিঝড়
বিষয়শ্রেণী:ইরানের ক্রান্তীয় ঘূর্ণিঝড়
বিষয়শ্রেণী:সেপ্টেম্বর ২০২১-এ ভারতে সংঘটিত ঘটনা
বিষয়শ্রেণী:সেপ্টেম্বর ২০২১-এ এশিয়ায় সংঘটিত ঘটনা
বিষয়শ্রেণী:অক্টোবর ২০২১-এ এশিয়ায় সংঘটিত ঘটনা
বিষয়শ্রেণী:ওমানের ক্রান্তীয় ঘূর্ণিঝড়
বিষয়শ্রেণী:২০২১-এর ক্রান্তীয় ঘূর্ণিঝড়
বিষয়শ্রেণী:২০২১-এ ভারতে বিপর্যয়
বিষয়শ্রেণী:ভারতে ক্রান্তীয় ঘূর্ণিঝড়
ইসরায়েল মুর ফস্টার

**ইসরায়েল মুর ফস্টার** (জানুয়ারি ১২, ১৮৭৩ – জুন ১০, ১৯৫০) ওহিও রাজ্য থেকে মার্কিন কংগ্রেসে রিপাবলিকান প্রতিনিধি ছিলেন, ১৯১৯ থেকে ১৯২৫ সাল পর্যন্ত তিনি তিন মেয়াদে দায়িত্ব পালন করেছিলেন।

## জীবনী
তিনি ওহাইওর অ্যাথেন্সে জন্মগ্রহণ করেন এবং পাবলিক স্কুলে পড়াশোনা করেন ও ১৮৯৫ সালে অ্যাথেন্সের ওহাইও বিশ্ববিদ্যালয়থেকে স্নাতক হন। তিনি ১৮৯৫ এবং ১৮৯৬ সালে হার্ভার্ড ল স্কুলে আইন বিষয়ে অধ্যয়ন করেন এবং ১৮৯৮ সালে ওহাইও স্টেট আইন স্কুল থেকে স্নাতক হন। একই বছর অ্যাথেন্সের ওহাইওতে অনুশীলন শুরু করেন।

## তথ্যসূত্র

বিষয়শ্রেণী:হার্ভার্ড ল স্কুলের প্রাক্তন শিক্ষার্থী
বিষয়শ্রেণী:১৯৫০-এ মৃত্যু
বিষয়শ্রেণী:১৮৭৩-এ জন্ম
বিষয়শ্রেণী:মার্কিন যুক্তরাষ্ট্রে শিশু শ্রম
ক্লিমেনসন বিজারণ

**ক্লিমেনসন বিজারণ** হলো একটি রাসায়নিক বিক্রিয়া, যেখানে জিংক অ্যামালগাম এবং গাঢ় হাইড্রোক্লোরিক অ্যাসিড ব্যবহার করে কিটোন (বা অ্যালডিহাইড) এর বিজারণ ঘটিয়ে অ্যালকেনে পরিণত করা হয়। এই বিক্রিয়ার নামকরণ হয়েছে ড্যানিশ রসায়নবিদ এরিক ক্রিশ্চিয়ান ক্লিমেনসনের নামানুসারে।
কেন্দ্র|300x300পিক্সেল| ক্লেমেনসেন হ্রাস
মূল ক্লিমেনসন বিজারণ বিক্রিয়ার পরিবেশ, ফ্রিডেল-ক্রাফট অ্যাসাইলেশনের উৎপাদের মতো অ্যারাইল-অ্যালকাইল কিটোন বিজারণে অধিক কার্যকরী। ফ্রিডেল-ক্রাফট অ্যাসাইলেশনের দুই ধাপ বিক্রিয়া এবং এরপর ক্লিমেনসন বিজারণ, অ্যারিনসমূহের প্রাথমিক অ্যালকাইলেশনের একটি চিরাচরিত কৌশল। অ্যালিফ্যাটিক বা সাইক্লিক কিটোন এর ক্ষেত্রে, বিক্রিয়ার পরিবেশ পরিবর্তন করে, ডাইইথাইল ইথার বা এসিটিক অ্যানহাইড্রাইডে হাইড্রোজেন ক্লোরাইডের অ্যানহাইড্রাস বা শুষ্ক দ্রবণে সক্রিয় জিংক এর গুড়া ব্যবহার আরও অধিক কার্যকর।

বিক্রিয়ার সাবস্ট্রেটটিকে অবশ্যই ক্লিমেনসন বিজারণ এর তীব্র অম্লীয় পরিবেশের (৩৭% হাইড্রোক্লোরিক অ্যাসিড) প্রতি সহনশীল হতে হয়। এক্ষেত্রে বেশ কিছু বিকল্প বিদ্যমান। যেসব অ্যাসিড-সংবেদনশীল সাবস্ট্রেট, তীব্র ক্ষারে স্থিতিশীল থাকে সেগুলো উলফ-কিশনার বিজারণ প্রক্রিয়ায় বিজারিত করা যেতে পারে। রেনি নিকেলের উপস্থিতিতে হাইড্রোজেনোলাইসিসের প্রতি স্থিতিশীল সাবস্ট্রেট এর জন্য আরও মৃদু একটি পদ্ধতি হলো দুই ধাপ বিশিষ্ট মোজিংগো বিজারণ।

ক্লিমেনসন বিজারণ বিক্রিয়ার প্রাচীনতা সত্ত্বেও, বিক্রিয়ার কৌশলটি এখনও অস্পষ্ট রয়ে গেছে। বিক্রিয়াটির হেটেরোজেনাস বা বিবিধ প্রকৃতির কারণে, এর অধিযন্ত্রবাদী অধ্যয়ন বেশ কঠিন এবং এর সম্পর্কে কেবলমাত্র হাতে গোনা কয়েকটি গবেষণাপত্র প্রকাশিত হয়েছে।

## তথ্যসূত্র

### টীকা

### উদ্ধৃতি

## বিস্তারিত পঠন
* 
* 
* 
* 

বিষয়শ্রেণী:ব্যক্তিনামাঙ্কিত বিক্রিয়া
বিষয়শ্রেণী:জৈব জারণ-বিজারণ বিক্রিয়া
তানজানিয়ায় শিশুশ্রম

থাম্ব|তানজানিয়ার দারুস সালামে একটি বিল্ডিং ইয়ার্ডে কিছু অপ্রাপ্ত বয়স্ক শিশু এবং কিশোররা কাজ করছে
তানজানিয়াতে লক্ষ লক্ষ শিশু শিশুশ্রমের সাথে জড়িত। তানজানিয়াতে ছেলেদের তুলনায় মেয়েদের মাঝে শিশুশ্রম বেশি দেখা যায়। মেয়েদের প্রধানত গৃহপরিচারিকা হিসেবে নিয়োগ দেওয়া হয়, কখনো কখনো জোর পূর্বক ভাবে। বিশেষত দরিদ্র শিশুদের দেশের আভ্যন্তরেই অন্যত্র পাচার করা হয় বানিজ্যিক যৌন শোষন কাজে ব্যবহারের জন্য। তানজানিয়া ১৯৯১ সালে শিশু অধিকার কনভেনশনের অনুমোদন দিয়েছে। এবং ২০০৩ সালে তারা আফ্রিকান শিশু অধিকার ও কল্যাণ সনদেরও অনুমোদন দিয়েছে। তানজানিয়া ২০০৯ সালে শিশু আইন প্রণয়ন করে। এই আইনের বাস্তবায়নের জন্য এবং শিশু অধীকার লঙ্ঘনের অভিযোগ গ্রহণের জন্য সারা দেশ ব্যাপী উন্মুক্ত হট লাইন চালু করা হয়েছে। জাঞ্জিবারের স্থানীয় সরকার শ্রম পরিদর্শকদের জন্য বরাদ্দ বৃদ্ধি করেছে। তবে মার্কিন শ্রম বিভাগের প্রতিবেদনে বলা হয়েছে তানজানিয়া সরকারের শ্রম এবং ফৌজদারই অপরাধ বিষয়ক তথ্য প্রকাশ না করা এবং আইনি জটলতা ও আইনের যথাযথ প্রয়োগের অভাব, শিশুদের নিরাপত্তা বিধান না করতে পারা, বিশেষত অবৈধ কাজে জড়িত ও গৃহকর্মে নিয়ুক্ত শিশুদের নিরাপত্তার ঘাটতি, পরিদর্শকদের শাস্তি বিধানের ক্ষমতা না থাকা এবং অপর্যাপ্ত পরিদর্শক সংখ্যার সমস্যার কথা উল্লেখ করা হয়েছে।

২০১৩ সালে মার্কিন শ্রম বিভাগ তাদের খারাপতম শিশুশ্রম খোঁজ শির্ষক প্রতিবেদনে উল্লেখ্য করেছে যে ৫ থে ১৪ বছর বয়সী শিশুদের ২৫ শতাংশই কর্মজীবী হিসেবে জীবন অতিবাহিত করছে।  যা কিনা সংখ্যার বিচারে প্রায় একত্রিশ লক্ষাধিক। প্রতিবেদনে বলা হয়েছে শিশুশ্রম রোধে সরকারের তুলনামূলক অগ্রগতি সত্ত্বেও, তানজানিয়ার শিশুরা কৃষিক্ষেত্রে এবং খনিতে কর্মজীবী শ্রমিক হিসেবে নিয়োজিত রয়েছে। ২০১৪ সালের মার্কিন শ্রম বিভাগের অধিভুক্ত আই.ল্যাব. এর শিশুশ্রম দ্বারা উৎপাদিত পণ্যের তালিকায় তানজানিয়ার এমন ৮ টি পণ্যের নাম রয়েছে। এগুলোর অধিকাংশই কৃষিপণ্য। কর্মজীবী শিশুদের ৯৪ শতাংশই কৃষিশ্রমিক। প্রধাণত কফি, সিসাল, চা এবং তামাক উৎপাদনে শিশুদের ব্যবহার করা হয়। বাকি পণ্য গুলো হলো স্বর্ণ ও তানজানাইট জাতীয়।  খনি শিল্প বিশেষত স্বর্ণ খনির ১৮ শতাংশ কর্মিই শিশু। এই খনিগুলোর ৯৮ ভাগেই পারদের বিষাক্ত ও ক্ষতিকারক পদার্থ ব্যবহার করা হয় আকরিক সংগ্রহে। এই বিষাক্ত পদার্থ সমূহ মানুষের স্বাভাবিক শারীরিক এবং মানসিক বিকাশের অন্তরায়।

তানজানিয়ার শিশুদের ওপরে শিশুশ্রমের সুদূরপ্রসারি প্রভাব রয়েছে। ইউনিসেফের এক প্রতিবেদনে বলা হয়েছে তানজানিয়ার শিশুদের প্রায় ৩০ শতাংশ শিশুশ্রমিক, শিশুদের ৩০ শতাংশই স্কুলে যায়না এবং প্রায় ২০ শতাংশ শিশুকে একি সাথে কাজ করতে এবং পড়ালেখা করতে হয়।

## তথ্যসূত্র

বিষয়শ্রেণী:দেশ অনুযায়ী শিশুশ্রম
বিষয়শ্রেণী:আফ্রিকায় শৈশব
আব্দুল মজিদ খান (দ্ব্যর্থতা নিরসন)

**আব্দুল মজিদ খান** বলতে বোঝাতে পারে:

* আব্দুল মজিদ খান (রাজনীতিবিদ) –বাংলাদেশী রাজনীতিবিদ যিনি শিক্ষা উপদেষ্টা ও শিক্ষামন্ত্রী ছিলেন।
* আব্দুল মজিদ খান (হবিগঞ্জের রাজনীতিবিদ) –বাংলাদেশী রাজনীতিবিদ যিনি হবিগঞ্জ-২ আসনের সংসদ সদস্য।
কদ্রু

**কদ্রূ** (সংস্কৃত: कद्रू) হলেন হিন্দু ধর্মগ্রন্থে বর্ণিত প্রজাপতি দক্ষের কন্যা এবং মহর্ষি কশ্যপের স্ত্রী। কশ্যপের পিতা মরীচি হলেন ব্রহ্মার মানসপুত্র। কদ্রূ হলেন সর্প বা নাগদের মাতা।

মহর্ষি কশ্যপ, কদ্রূ ও তার বোন **বিনতার** সেবায় তুষ্ট হয়ে তাদেরকে বর দিতে চান। কদ্রূ তখন সহস্র বীর নাগপুত্রের বর চান। আর বিনতা সহস্র নাগপুত্রের চেয়েও শক্তিশালী দুইটি পুত্র প্রার্থনা করেন। কদ্রু এক সহস্র নাগ শিশুর জন্ম দেন। আর তার বোন, (তিনিও কশ্যপের স্ত্রী ছিলেন) অরুণ ও গড়ুর নামে দুই পুত্রের জন্ম দেন।

পাঁচ হাজার বছর পর ডিম থেকে সহস্র পুত্রের জন্ম হয়। এই সহস্র পুত্রের মধ্যে বাসুকী, শেষনাগ ও তক্ষক এই তিন নাগ অধিক পরিচিত। পৃথিবীর সকল শাপ এই সহস্র নাগেরই বংশধর। কদ্রুর সহস্র পুত্রের জন্ম হবার পরও নিজের পুত্রদের জন্ম না হওয়ায় বিনতা ধৈর্য্য হারিয়ে ফেলেন এবং একটি ডিম ভেঙে ফেলেন। সেখান থেকে অর্ধ দেহ নিয়ে এক পুত্রের জন্ম হয়। তার নাম হয় অরুণ। বিকলাঙ্গ শরীর নিয়ে জন্মাবার জন্য অরুণ তার মাতাকে অভিশাপ দেন যে, তিনি কদ্রুর দাসী হবেন। তার দ্বিতীয় পুত্র, গড়ুর জন্মাবার পর সেই দাসত্বের অবসান হবে। তার এই পুত্র ছিলেন অরুণ, সে ছিল সূর্য দেবের সারথী। এরপর পাঁচ হাজার বছর পর শক্তিশালী গড়ুরের জন্ম হয়।

## তথ্যসূত্র

বিষয়শ্রেণী:দক্ষের কন্যা
বিষয়শ্রেণী:হিন্দু পৌরাণিক চরিত্র
আব্দুল মজিদ খান (রাজনীতিবিদ)

**ড. আব্দুল মজিদ খান** (১ জুলাই ১৯২৯– ২৬ এপ্রিল ২০২৩) বাংলাদেশী রাজনীতিবিদ যিনি শিক্ষা উপদেষ্টা ও শিক্ষামন্ত্রী ছিলেন। তিনি ভিজিটিং প্রফেসর এবং সিনিয়র ফুলব্রাইট ফেলো হিসেবে তিনি হ্যামলাইন ইউনিভার্সিটিতে এবং রুরাল সোশিওলজি বিভাগের রেসিডেন্ট ফেলো হিসেবে উইসকনসিন বিশ্ববিদ্যালয়ে কাজ করেন। নেদারল্যান্ডস, সুইডেন ও জর্ডানের বিভিন্ন বিশ্ববিদ্যালয়েও অধ্যাপনা করেছেন। ফ্রান্স, স্পেন ও মরক্কোতে বাংলাদেশের রাষ্ট্রদূত এবং ইউনেস্কোতে বাংলাদেশের স্থায়ী প্রতিনিধি হিসেবেও তিনি দায়িত্ব পালন করেন। তার নামে ১৯৮৩ সালে  মজিদ খান শিক্ষা কমিশন গঠন হয় এবং ছাত্র আন্দোলনের মুখে তা স্থগিত হয়। 

## প্রাথমিক জীবন
আব্দুল মজিদ খান ১ জুলাই ১৯২৯ সালে ফরিদপুর জেলায় জন্মগ্রহণ করেন। তিনি কলকাতা, লন্ডন ও মিনেসোটাতে লেখাপড়া করেছেন। সমাজবিজ্ঞান ও নৃবিজ্ঞানে পিএইচডি ডিগ্রীধারী প্রথম বাংলাদেশি তিনি।

## কর্মজীবন
আব্দুল মজিদ খান যুক্তরাষ্ট্রের হ্যামলিন ইউনিভার্সিটি ও উইসকনসিন ইউনিভার্সিটিসহ নেদারল্যান্ডস, সুইডেন ও জর্ডানের বিভিন্ন বিশ্ববিদ্যালয়ে শিক্ষকতা করেছেন।

দেশের প্রথম বেসরকারি বিশ্ববিদ্যালয় ইনডিপেনডেন্ট ইউনিভার্সিটি, বাংলাদেশের (আইইউবি) প্রতিষ্ঠাতা সভাপতি ছিলেন তিনি।

যুক্তরাষ্ট্রে লিবারেল আর্টস ও সায়েন্সের সবচেয়ে পুরনো ও মর্যাদাপূর্ণ অ্যাকাডেমিক সংগঠন ফাই বেটা কাপ্পা সোসাইটির সদস্য ছিলেন তিনি।

তিনি বেশ কয়েকটি প্রতিষ্ঠান ও সংগঠন প্রতিষ্ঠায় ভূমিকা পালন করেন। এর মধ্যে রয়েছে এডুকেশন সায়েন্স টেকনোলজি অ্যান্ড কালচারাল ডেভেলপমেন্ট ট্রাস্ট (ইএসটিসিডিটি), চিটাগং ইনডিপেনডেন্ট ইউনিভার্সিটি, অ্যাকাডেমি ফর রুরাল ডেভেলপমেন্ট, রাজশাহী বিশ্ববিদ্যালয়ের কলেজ অফ সোশাল ওয়ার্ক, এবং ইউনিভার্সিটি অফ ইনফরমেশন টেকনোলজি অ্যান্ড সায়েন্সেস (ইউআইটিএস)।

ফ্রান্স, স্পেন ও মরক্কোতে বাংলাদেশের রাষ্ট্রদূত এবং ইউনেস্কোতে বাংলাদেশের স্থায়ী প্রতিনিধি হিসেবেও তিনি দায়িত্ব পালন করেন।

## রাজনৈতিক জীবন
আব্দুল মজিদ খান এরশাদ সরকারে প্রথমে ২৬ মে ১৯৮২ থেকে ১১ ডিসেম্বর ১৯৮৩ সাল পর্যন্ত শিক্ষা উপদেষ্টা ও পরে ১১ ডিসেম্বর ১৯৮৩ থেকে ১ জুন ১৯৮৪ সাল পর্যন্ত শিক্ষামন্ত্রী ছিলেন।

৭ নভেম্বর ১৯৮২ সালে তিনি 'মজিদ খান শিক্ষা নীতি' ঘোষণা করেন। যাতে প্রথম শ্রেণী থেকেই বাংলার সঙ্গে আরবি এবং দ্বিতীয় শ্রেণী থেকে ইংরেজী অর্থাৎ প্রাথমিক বিদ্যালয়ে তিনটি ভাষা বাধ্যতামূলক করা হয়।

## সম্মাননা

* আব্দুল মজিদ খান শিক্ষা, বিজ্ঞান ও সংস্কৃতিতে বিশেষ অবদানের জন্য ফ্রান্সের ‘অফিসার অফ দ্য অর্ডার অফ অ্যাকাডেমিক পামস’ সম্মাননায় ভূষিত হন।
* উচ্চশিক্ষায় বিশেষ অবদানের জন্য যুক্তরাষ্ট্রের হ্যামলিন ইউনিভার্সিটি থেকে ‘ডক্টর অফ হিউম্যান লেটারস’ সম্মাননা পান।
* বাংলাদেশের বেসরকারি বিশ্ববিদ্যালয়ের ধারণা প্রবর্তনে অনন্য ভূমিকার জন্য তাকে ২০১৩ সালে ‘ইমিরিটাস প্রেসিডেন্ট’ উপাধি দিয়ে সম্মানিত করে আইইউবি।

## মৃত্যু
আব্দুল মজিদ খান ২৬ এপ্রিল ২০২৩ সালে এভারকেয়ার হাসপাতাল ঢাকায় মৃত্যুবরণ করেন।

## তথ্যসূত্র

বিষয়শ্রেণী:বাংলাদেশের শিক্ষামন্ত্রী
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:১৯২৯-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:বাংলাদেশী রাজনীতিবিদ
বিষয়শ্রেণী:ফরিদপুর জেলার ব্যক্তি
বিষয়শ্রেণী:ফ্রান্সে বাংলাদেশের রাষ্ট্রদূত
বিষয়শ্রেণী:স্পেনে বাংলাদেশের রাষ্ট্রদূত
বিষয়শ্রেণী:মরক্কোতে বাংলাদেশের রাষ্ট্রদূত
চিরঞ্জীবী অভিনীত চলচ্চিত্রের তালিকা

**[[চিরঞ্জীবী]]** একজন ভারতীয় চলচ্চিত্র অভিনেতা, যিনি প্রধানত তেলুগু চলচ্চিত্রে কাজ করেন। তিনি তামিল, কন্নড় এবং হিন্দি চলচ্চিত্রেও কাজ করেছেন। তিনি ১৯৭৮ সালের *[[পুনাধিরাল্লু]]* চলচ্চিত্রের মাধ্যমে চলচ্চিত্র শিল্পে আত্মপ্রকাশ করেন। যদিও, মুক্তিপ্রাপ্ত তার প্রথম চলচ্চিত্র *[[প্রনাম খরিদু]]*।

## অভিনেতা হিসাবে

### Telugu

### Other languages

## মন্তব্য

## তথ্যসূত্র

বিষয়শ্রেণী:ভারতীয় চলচ্চিত্র তালিকা
বিষয়শ্রেণী:অভিনেতাদের চলচ্চিত্র তালিকা
ইপথিমা নেভারা

**নেওয়ার থ্রি-রিং** (বৈজ্ঞানিক নাম: *Ypthima newara (Moore)*) প্রজাতি *[[নিমফ্যালিডি]]* (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।

## উপপ্রজাতি
ভারতে প্রাপ্ত নেওয়ার থ্রি-রিং এর উপপ্রজাতি হল-

* Ypthima newara newara Moore, [1875] – Himalayan Newar Three-ring

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:সিকিমে প্রাপ্ত নিমফ্যালিডি গোত্রের প্রজাপতি
বিষয়শ্রেণী:এশিয়ার প্রজাপতি
কমলা খাতুন ও ফিঙ্গে বেগম ধর্ষণ-হত্যা মামলা

**কমলা খাতুন ও ফিঙ্গে বেগম ধর্ষণ-হত্যা মামলা** ২০০৩ সালে বাংলাদেশে সংঘটিত একটি গণধর্ষণ ও খুনের ঘটনা। ২০০৩ সালের ২৭ সেপ্টেম্বর চুয়াডাঙ্গার জেলার আলমডাঙ্গা উপজেলার জোড়গাছা গ্রামের কমেলা খাতুন ও তার বান্ধবী ফিঙ্গে বেগমকে দলবেঁধে ধর্ষণ করা হয় এবং ধর্ষণের পর গলা কেটে হত্যা করা হয়। এই ঘটনায় পুলিশের থানায় মামলা করা হয় এবং পুলিশের তদন্তে গণধর্ষণ ও হত্যার অভিযোগ প্রতিষ্ঠিত হয়। অভিযোগনামায় পুলিশ উল্লেখ করে যে গলায় গামছা পেঁচিয়ে শ্বাসরোধের পর মৃত্যু নিশ্চিত করতে ওই দুই নারীর গলা কাটা হয়।

তদন্তক্রমে পুলিশ পার্শ্ববর্তী রায়লক্ষ্মীপুর গ্রামের আজিজ, মিন্টু, মহিউদ্দিন ও সুজন নামের চারজনকে অভিযুক্ত করে আদালতে অভিযোগনামা দাখিল করে। চুয়াডাঙ্গার “নারী ও শিশু নির্যাতন দমন ট্রাইব্যুনালে” বিচারকার্য চলে। বিচার চলাকালে আসামি মহিউদ্দিনের মুত্যু হয়। ২০০৭ সালের ২৬ জুলাই তারিখে ট্রাইব্যুনাল অন্য তিন আসামিকে মৃত্যুদণ্ড প্রদান করে। ২০১২ সালে ১১ নভেম্বর হাইকোর্টের রায়ে সর্বোচ্চ সাজা বহাল রাখা হয়। পরবর্তীকালে বাংলাদেশ সুপ্রিম কোর্ট আসামি সুজনকে খালাস দিয়ে আজিজ ও মিন্টুর মৃত্যুদণ্ডাদেশ বহাল রাখে। দীর্ঘ সময়ের ব্যবধানে সকল আইনী প্রক্রিয়া শেষে ২০২১ সালের ৪ অক্টোবর দিন গত রাত্রে দুই আসামী আলমডাঙ্গা উপজেলার খাসকররা ইউনিয়নের রায় লক্ষ্মীপুর গ্রামের আজিজ ওরফে আজিজুল (৫০) ও একই গ্রামের মিন্টু ওরফে কালু (৫০) কে ফাঁসিতে ঝুলিয়ে মৃত্যুদণ্ড কার্যকর করা হয়। মৃত্যুদণ্ডপ্রাপ্ত আসামীরা মৃত্যুর পূর্বপর্যন্ত যশোর কেন্দ্রীয় কারাগারে আটক ছিল।

## তথ্যসূত্র


বিষয়শ্রেণী:বাংলাদেশে ধর্ষণ
বিষয়শ্রেণী:বাংলাদেশে নারীর প্রতি সহিংসতা
বেগমগঞ্জে সংঘবদ্ধভাবে নারীকে বিবস্ত্র করে ধর্ষণ মামলা

নোয়াখালীল বেগমগঞ্জের একলাশপুর ইউনিয়নের জয়কৃষ্ণপুর গ্রামে ঘরে ঢুকে এক ৩৭ বৎসর বয়সী নারীকে ধর্ষণের ঘটনা ঘটে। ২০২০ সালের ২ সেপ্টেম্বর তারিখে সংঘটিত এই ঘটনায় ঐ নারীকে বিবস্ত্র করে নির্যাতন করা হয় ও তা মোবাইল ফোনের ক্যামেরা দিয়ে ধারণ করা হয়। নির্যাতনের ভিডিও ক্লিপটি ২০২০ সালের ৪ অক্টোবর সামাজিক যোগাযোগমাধ্যমে ভাইরাল হয়। ভিডিওতে দেখা যায়, আসামীরা ঐ গৃহবধূর পোশাক খুলে নিয়ে তার বিরুদ্ধে কিছু একটা বলতে থাকে। এ গৃহবধূ আত্মরক্ষার চেষ্টা করে। হামলাকারীদের ‘বাবা’ ডাকে। তাদের পায়ে ধরে। আসামীদের একজন গৃহবধূর  মুখাবয়বে লাথি মারে। তারপর মাটিতে পেড়ে পা দিয়ে মুখসহ শরীর মাড়িয়ে দেয়। এ সময় একটি লাঠি দিয়ে তাকে আঘাত করা হচ্ছিল। এ সময় ঘটনাটি ফেসবুকে ছড়িয়ে দেওয়ার ইঙ্গিত করে একজন আসামী ‘ফেসবুক’ ‘ফেসবুক’ বলে চিৎকার করে। 

## প্রতিক্রিয়া
৬ই অক্টোবর বেগমগঞ্জ মডেল থানায় নির্যাতিতা নারী দুটি মামলা দায়ের করে। দুই মামলায় নয়জনকে আসামী করা হয়। এরপর পুলিশ তৎপর হয় এবং সংশ্লিষ্ট স্থানীয় দেলোয়ার বাহিনীর সদস্যদের আটক করে। পুলিশের তদন্তের সময় নির্যাতিত নারী অভিযোগ করে যে, বিবস্ত্র করে নির্যাতনের আগে অভিযুক্ত দেলোয়ার হোসেন তাকে দুই বার ধর্ষণ করেছিল। বিচার শেষে ৪ অক্টোবর ২০২১ তারিখে প্রদত্ত আদেশে নোয়াখালীর নারী ও শিশু নির্যাতন দমন ট্রাইব্যুনাল-১ অভিযুক্ত দেলোয়ার হোসেন ও মোহাম্মদ আলী ওরফে আবুল কালামকে যাবজ্জীবন কারাদণ্ড প্রদান করে। একই সঙ্গে ৫০ হাজার টাকা করে জরিমানা এবং অনাদায়ে আরও তিন মাসের সশ্রম কারাদণ্ড প্রদান করে। মামলা দুটি থেকে গ্রেপ্তারকৃত আসামি রহমত উল্যা ও মাইন উদ্দিন শাহেদকে অব্যাহতি দেওয়া হয়।

## তথ্যসূত্র


বিষয়শ্রেণী:বাংলাদেশে ধর্ষণ
বিষয়শ্রেণী:নারীর প্রতি সহিংসতা
বিষয়শ্রেণী:২০২০-এ বাংলাদেশে অপরাধ
বিষয়শ্রেণী:ভাইরাল ভিডিও
আউট, আউট—

[থাম্ব|''[ম্যাকক্লেয়ার’স* ম্যাগাজিনের প্রচ্ছদ, জুলাই ১৯১৬]]
“*'আউট, আউট—*'” () হলো ১৯১৬ সালে প্রকাশিত মার্কিন কবি [[রবার্ট ফ্রস্ট|রবার্ট ফ্রস্টের]] লেখা একটি ইংরেজি ভাষার কবিতা। একটিমাত্র স্তবকের এই কবিতায় [[উইলিয়াম শেকসপিয়র|উইলিয়াম শেকসপিয়রের]] *ম্যাকবেথ* নাটকের প্রসঙ্গোল্লেখে দুর্ঘটনায় এক কিশোরের মর্মান্তিক মৃত্যুর কাহিনি বিধৃত হয়েছে।

== প্রেক্ষাপট ==
রবার্ট ফ্রস্ট [[নিউ হ্যাম্প্‌শায়ার|নিউ হ্যাম্পশায়ারের]] [[ফ্রাঙ্কোনিয়া, নিউ হ্যাম্প্‌শায়ার|ফ্রাঙ্কোনিয়ায়]] থাকাকালে রেমন্ড ট্র‍্যাসি ফিৎসজেরাল্ড নামের এক ষোল বছর বয়সী কিশোরের সাথে পরিচিত হন। কবিতাটি মূলত সেই কিশোরের স্মৃতিতে লেখা। রেমণ্ড ফিৎসজেরাল্ড ১৯১০ সালের ২৪ মার্চ “আউট, আউট—” কবিতায় উল্লিখিত ঘটনার অনুরূপ এক দুর্ঘটনায় প্রাণ হারায়।

কবিতাটি সর্বপ্রথম ১৯১৬ সালের জুলাই মাসে *ম্যাকক্লেয়ার’স* নামক পত্রিকায় প্রকাশিত হয়। পরবর্তীতে কবিতাটি রবার্ট ফ্রস্টের *মাউন্টেন ইন্টারভ্যাল* নামক সংকলনে সংকলিত করা হয়।

== বিশ্লেষণ ==
“আউট আউট—” কবিতায় একটি কিশোরের গল্প বলা হয়, যে [[ঘূর্ণায়মান করাত|করাতকলের]] (বাজ-করাত) দুর্ঘটনায় হাত কাটা পরার পর প্রাণ হারায়। কবিতাটি মূলত মৃত্যু, কিশোরের মৃত্যুতে মানুষের প্রতিক্রিয়া এবং মৃত্যুকে সাথে নিয়ে চলমান জীবনে দৃষ্টি নিবদ্ধ করে। বাজ-করাতে হাত কাটার পর অত্যধিক রক্ষক্ষরণে কিশোরটি রক্তক্ষরণজনিত শকে চলে যায় এবং চিকিৎসকের যথাসাধ্য চেষ্টাসত্ত্বেও মৃত্যুবরণ করে। রবার্ট ফ্রস্ট কবিতায় ব্যক্ত্যারোপের উত্তম প্রয়োগ ঘটান। বাজ করাত কার্যত জড়বস্তু হলেও, কবি “স্নার্লিং” (; কম্পমান), “র‍্যাটলিং” (; ঝুমঝুম শব্দরত) এবং উত্তেজনার মুহূর্তে কিশোরের হাতের উপর দিয়ে লাফ দেওয়া () প্রভৃতি ভাব প্রকাশের মাধ্যমে এর চেতনতাকে ফুটিয়ে তুলতে পেরেছেন।

রবার্ট ফ্রস্ট কৈশোরের সরলতা ও উদাসী মনোভাবে জোর দিয়েছেন; যা ফ্রস্টের সময়কার আলোকে যথার্থ। কবিতাটি লেখার মাত্র এক বছর আগেই যুক্তরাজ্যে যুদ্ধের জেরে লেখককে যুক্তরাষ্ট্রে ফিরে আসতে হয়। এই কবিতা পাঠে পাঠকদের মনে অনুভূত হয়: কীভাবে যুদ্ধ নিরীহ শিশুদের শৈশব কেড়ে নেয় এবং শেষ পর্যন্ত তারা দায়িত্বশীলদের সৃষ্ট পরিস্থিতির শিকার হয়।

কবিতার শিরোনামটি [[উইলিয়াম শেকসপিয়র|উইলিয়াম শেকসপিয়রের]] ট্র‍্যাজেডি নাটক *ম্যাকবেথ*-এর [[টুমরো অ্যান্ড টুমরো অ্যান্ড টুমরো]]-এর স্বগতোক্তি “আউট, আউট, ব্রিফ ক্যান্ডল ...”-এর ইঙ্গিতবাহী। নাটকের নামচরিত্র [[ম্যাকবেথ (চরিত্র)|ম্যাকবেথ]] তার স্ত্রীর মৃত্যুতে অভিভূত হয়ে জীবনের সাহসিকতা নিয়ে এই উক্তি করেছিলেন। কবিতার জন্য এই শিরোনামটি চয়ন নশ্বর ও অনিশ্চিত জীবনের ইঙ্গিতবাহী।

কবিতায় [[অনুকার]], [[অনুপ্রাস]], [[উপমা]] ও অন্যান্য আরও অনেক আলঙ্কারিক শব্দ ব্যবহৃত হয়েছে। মার্কিন সাহিত্য সমালোচক [[হ্যারল্ড ব্লুম|হ্যারল্ড ব্লুমের]] মতে, “এই কবিতাটি ফ্রস্টের সবচেয়ে আলোচিত কবিতাগুলোর অন্যতম হলেও, ‘[[দ্য রোড নট টেকেন (কবিতা)|দ্য রোড নট টেকেন]]’, ‘[[স্টপিং বাই উডস অন অ্যা স্নোয়ি ইভনিং]]’ প্রভৃতি কবিতার মতো সাহিত্য সমালোচকদের মনোযোগ পায়নি, যার কারণে গভীর সাহিত্যিক আলোচনা ও ব্যাখ্যা থেকে বঞ্চিত হয়েছে।”

== উৎস ==
* Nancy Lewis Tuten; John Zubizarreta (2001). *The Robert Frost Encyclopedia*. Greenwood Publishing Group. ISBN 978-0-313-29464-8.
* Jay Parini (2000). *Robert Frost: A Life*. Macmillan. ISBN 978-0-8050-6341-7.
* Jeffrey Meyers (1996). *Robert Frost: a biography''. Houghton Mifflin. ISBN 9780395856031.

## তথ্যসূত্র

বিষয়শ্রেণী:রবার্ট ফ্রস্টের কবিতা
বিষয়শ্রেণী:১৯০০-এর দশকের কবিতা
বিষয়শ্রেণী:১৯১৬-এর কবিতা
বিষয়শ্রেণী:মার্কিন কবিতা
বিষয়শ্রেণী:আধুনিকতাবাদী কবিতা
ম্যাবেল কোরি কস্টিগান

**ম্যাবেল কোরি কস্টিগান** (১৮৭৩–১৯৫১) ছিলেন একজন মার্কিন সম্প্রদায় ও গির্জার নেতা এবং শিশু ও বিদেশী বংশোদ্ভূত ব্যক্তিদের জন্য তিনি শ্রম আইনের পক্ষে ছিলেন। তার অনেক সামাজিক ও রাজনৈতিক প্রচেষ্টার মধ্যে, তিনি জাতীয় শিশুশ্রম কমিটির উপদেষ্টা পরিষদে দায়িত্ব পালন করেন এবং জাতীয় ভোক্তা লীগের সহ-সভাপতি ছিলেন।

## প্রাথমিক জীবন
ম্যাবেল কোরি উইসকনসিনের প্যাচ গ্রোভে ১৮৭৩ সালের ২৮ আগস্ট জন্মগ্রহণ করেছিলেন। তার বাবা ছিলেন ডাঃ জেরোম বি এবং মা ছিলেন আমান্ডা (ম্যাকলিন) কোরি, যার সাতটি সন্তান ছিল। তার বাবা ছিলেন একজন চিকিৎসক এবং একজন রাজনীতিবিদ যিনি সহনশীলতার পক্ষে ছিলেন। তিনি তরুণী থাকা অবস্থায়, তার পরিবার ক্যানসাসের ওয়েলিংটনে চলে আসে। তিনি ইস্ট ডেনভার হাই স্কুলে পড়াশোনা করেন, যেখানে তিনি ক্লাস সেক্রেটারি ছিলেন এবং ডেনভার নরমাল অ্যান্ড প্রিপারেটরি স্কুল থেকে স্নাতক সম্পন্ন করেন।

## কর্মজীবন
### শিক্ষা
তিনি আট বছর ধরে কিন্ডারগার্টেন পড়িয়েছিলেন এবং রবিবার স্কুলের প্রাথমিক কাজে বিশেষজ্ঞ ছিলেন। একজন মেথডিস্ট হিসেবে, তিনি গির্জা বিষয়ক কাজে জড়িত ছিলেন এবং ডেনভার গ্রেডেড ইউনিয়ন অব সানডে-স্কুল টিচার্স এর সভাপতি হিসেবে দায়িত্ব পালন করেছিলেন। কস্টিগান ছিলেন একজন প্রভাষক এবং গল্পকার। তিনি ন্যাশনাল কংগ্রেস অব মাদার্সের কলোরাডো শাখার একজন ইতিহাসবিদও ছিলেন (বর্তমানে অভিভাবক শিক্ষক সমিতি নামে পরিচিত)।

### শিশুশ্রম
তিনি শিশুশ্রম আইনের জন্য প্রচারণা চালান, বিশেষ করে চিনি বীট ক্ষেত্রগুলিতে শিশুদের ব্যবহার নিষিদ্ধ করতে। ম্যাবেল জাতীয় শিশুশ্রম কমিটির উপদেষ্টা পরিষদের সদস্য ছিলেন। তিনি বিদেশী বংশোদ্ভূত ব্যক্তিদের শ্রম চর্চার ক্ষেত্রেও আগ্রহী ছিলেন। তিনি জাতীয় মহিলা ট্রেড ইউনিয়ন লীগের সদস্য ছিলেন। ১৯৩৪ সালে, তার স্বামী চিনি আইনে জোন্স-কস্টিগান সংশোধনী সহ-পৃষ্ঠপোষকতা করেন, যা চিনি শিল্পকে সংস্কার করে এবং ১৪ বছরের কম বয়সী শ্রমিক নিয়োগ নিষিদ্ধ করে এবং ১৪ থেকে ১৬ বছরের জন্য দিনে সর্বোচ্চ আট ঘণ্টা কাজের সময় নির্ধারণ করে।

### রাজনীতি
কস্টিগানের ভোটাধিকার ছিলেন, যা মার্কিন সংবিধানের ১৯ তম সংশোধনীতে মহিলাদের ভোটাধিকার দেওয়ার অধিকার প্রদান করেছিল, যা কংগ্রেসের দ্বারা ১৯১৯ সালের ৪ জুন পাস করা হয়েছিল এবং ১৯২০ সালের ১৮ আগস্ট তারিখে অনুমোদিত হয়েছিল। তিনি ন্যাশনাল লীগ অফ উইমেন ভোটার্স এর সক্রিয় সদস্য ছিলেন। ১৯২০-এর দশকের শুরুর দিকে তিনি কনফারেন্স ফর প্রগ্রেসিভ এন্ড পলিটিক্যাল অ্যাকশন সম্মেলনে সক্রিয় ছিলেন। সম্মেলনটি ছিল কর্মীদের একটি সংগঠন যারা তৃতীয় পক্ষের রাজনীতির প্রচার করেছিল এবং তারা কৃষক ও শ্রমিকদের স্বার্থের পক্ষে ছিল।

### অন্যান্য সংগঠন
কস্টিগান সাম্প্রদায়িক বিষয়ে জড়িত ছিলেন। তিনি ডেনভারের উইমেন্স ক্লাবের সভাপতি, কলোরাডো স্টেট ফেডারেশন অফ উইমেন্স ক্লাবের শিল্প কমিটির চেয়ারম্যান এবং শিশু, মহিলা এবং অন্যান্য নাগরিক স্বার্থে কাজ করে এমন অন্যান্য সংস্থার সদস্য ছিলেন। তিনি ডেনভারের উইমেন পাবলিক সার্ভিস লীগের পরিচালনা পর্ষদে দায়িত্ব পালন করেছেন।

## ব্যক্তিগত জীবন
তিনি ১৯১২ সালের ১২ জুন ডেনভারে হাইস্কুলের সহপাঠী এবং ক্লাস সভাপতি এডওয়ার্ড পি কস্টিগানকে বিয়ে করেন। কস্টিগান একজন আইনজীবী, রাজনীতিবিদ এবং সক্রিয়কর্মী ছিলেন।

তিনি ১৯৫১ সালে মারা যান এবং তাকে ডেনভারের ফেয়ারমাউন্ট সামধি ক্ষেত্রে সমাধিস্থ করা হয়।

## তথ্যসূত্র

বিষয়শ্রেণী:১৮৭৩-এ জন্ম
বিষয়শ্রেণী:১৯৫১-এ মৃত্যু
বিষয়শ্রেণী:মার্কিন সক্রিয়কর্মী
বিষয়শ্রেণী:মার্কিন শিক্ষাবিদ
বিষয়শ্রেণী:ডেনভারের ব্যক্তি
বিষয়শ্রেণী:মার্কিন যুক্তরাষ্ট্রে শিশু শ্রম
বিষয়শ্রেণী:মার্কিন ভোটাধিকার কর্মী
শিশুশ্রম নিরসনে আন্তর্জাতিক কর্মসূচি

**শিশুশ্রম নিরসনে আন্তর্জাতিক কর্মসূচী** [ইংরেজিতে **ইন্টারন্যাশনাল প্রোগ্রাম অন দ্য এলিমিনেশন অব চাইল্ড লেবার** (**আই পি ই সি**)] হল  একটি কর্মসূচি যা আন্তর্জাতিক শ্রম সংস্থা ১৯৯২ খ্রিস্টাব্দ থেকে কার্যকর করে চলেছে।  এই শিশুশ্রম নিরসনে আন্তর্জাতিক কর্মসূচীর প্রধান উদ্দেশ্য হল শিশুশ্রমের সমস্যাগুলো নির্ধারণ করার মাধ্যমে জাতীয় সামর্থ্যকে শক্তিশালী করে এক প্রগতিশীল উপায়ে শিশুশ্রম বন্ধ করার জন্যে কার্যকরভাবে অগ্রসর হওয়া।

## বিষয়বস্তু

আই পি ই সি কার্যক্রম যে অগ্রাধিকার সম্পন্ন গোষ্ঠীকে লক্ষ্য করে গড়ে উঠছে  তা হল, সব থেকে জঘন্য ধরনের শিশুশ্রম, উদাহরণ স্বরূপ দাসত্ব এবং দাসত্বের মতো একই ধরনের অভ্যাস, যেমন চুক্তিবদ্ধ শিশুশ্রম এবং ঝুঁকি সম্পন্ন কাজের পরিস্থিতিতে থাকা শিশুরা এবং পেশাগুলো। দুর্বল ও দুস্থ শিশুদের ওপরই আই পি ই সি কার্যক্রমের বিশেষ লক্ষ্য থাকে, উদাহরণ স্বরূপ, অতি নবীন বয়সী কাজ করা শিশু (যাদের বয়স ১২ বছরের কম) এবং কাজ করা মেয়ে শিশু।

শিশুশ্রম নিরসনে আন্তর্জাতিক কর্মসূচী সফলভাবে কার্যকর করার শুরুয়াত হল এই যে, আলাদা আলাদা দেশের সরকার সেই ভূখণ্ডের চাকুরিজীবী, শ্রমিক সংগঠনসমূহ, অন্যান্য সব বেসরকারি সংস্থা এবং সমাজের এই সম্পর্কে সম্পর্কিত সংস্থাগুলো―যেমন, বিশ্ববিদ্যালয় ও বিভিন্ন মাধ্যম―সকলের সঙ্গে শিশুশ্রম সম্বন্ধে সহযোগিতা নিয়ে আলোচনা করার সদিচ্ছা ও দায়বদ্ধতা থাকাটা খুবই প্রয়োজন। দেশের অভ্যন্তরে 'মালিকানা' সম্পর্কের অপর জোর দেওয়ার মাধ্যমে শুরু থেকেই একটা স্থায়িত্ব গড়া হয়ে যায়। শিশুশ্রম রোধে একটা ভালো উদ্দেশ্য নিয়ে এই সমস্যার সমাধান এবং উন্নতি করার জন্যে অংশীদার সকল সংগঠনকে সমর্থন দেওয়া হয়ে থাকে; ঝুঁকি সম্পন্ন নানা কাজ থেকে শিশুদের সরিয়ে আনা এবং তাদের জন্যে যথা সম্ভব বিকল্প ব্যবস্থা করে দেওয়া এবং রূপান্তরযোগ্য সমাধানের সঙ্গে আসল কথায় শিশুশ্রম বন্ধ করার লক্ষ্যের দিকে এগিয়ে যাওয়া হয়।

## কর্ম কৌশল

শিশুশ্রম নিরসনে আন্তর্জাতিক কর্মসূচীর একটা পর্যায়ক্রমিক এবং বহুমুখী বিভাগ সম্পন্ন যেসব কার্যকর পদক্ষেপ করা হয়েছিল সেগলো নিচে প্রদত্ত হল:

# এই কর্মযজ্ঞে অংশীদারদের মধ্যে প্রেরণা এবং জোটবদ্ধতার আবহ তৈরি করা যাতে স্বীকৃতি পাওয়া যায় এবং শিশুশ্রমের বিরুদ্ধে কাজ করা যায়।
# একটা দেশের শিশুশ্রম সম্পর্কে খোঁজ নেওয়ার জন্যে অবস্থার পরিপ্রেক্ষিতে একটা বিশ্লেষণ চালিয়ে যাওয়া।
# শিশুশ্রমের সমস্যা সম্বন্ধীয় জাতীয় নীতিগুলোর উন্নয়ন এবং প্রয়োগের ব্যাপারে সহায়তা করা।
# বিদ্যমান সংস্থাগুলোকে যথেষ্ট শক্তিশালী করা এবং প্রাতিষ্ঠানিক পদ্ধতিস্মূহকে কার্যকরভাবে ঠিক করা।
# সমস্ত কাজের জায়গায়, সমাজের মধ্যে এবং সর্বোপরি জাতীয়ভাবে শিশুশ্রম সম্পর্কে সচেতনতা তৈরি করা।
# শিশুশ্রম নিরোধক আইনের উন্নয়ন এবং তার প্রয়োগের জন্যে যথযথ প্রচার করা।
# সম্ভাব্য শিশুশ্রমিকদের প্রদর্শনের জন্যে সরাসরি কোনো কাজকে সমর্থন করা, এর মধ্যে আছে সবচেয়ে খারাপ ধরনের শিশুশ্রম সম্মেলনেবক্তব্য বলার জন্যে  সময়সীমার কার্যক্রমগুলো।
# অংশীদারদের বিভিন্ন কার্যক্রমের সফলতাপূর্ণ প্রকল্পগুলোর পুনরাবৃত্তি এবং পরিবর্ধন করা।
# সামাজিক-অর্থনৈতিক নীতি, কার্যক্রম এবং বাজেটের মধ্যে শিশুশ্রম সম্পর্কিত সমস্যাসমূহকে মূল ধারার মধ্যে পরিচালিত করা।

## আরও দেখুন

* শিশুদের অধিকার আন্দোলন
* বিকশিত ক্ষমতা
* শিশুশ্রমের বিরুদ্ধে বিশ্ব দিবস
* শিশুদের কাজের ক্ষেত্রে সবচেয়ে খারাপ ঝুঁকিপূর্ণ ধরনগুলো

## বহিঃসংযোগ
*IPEC Home Page

বিষয়শ্রেণী:১৯৯২-এ প্রতিষ্ঠিত সংগঠন
জাতীয় সড়ক ৭৬৬ইই (ভারত)

**জাতীয় সড়ক ৭৬৬ইই** হল ভারতের একটি জাতীয় সড়ক। এটি সাধারণত **এনএইচ ৭৬৬ইই** নামে পরিচিত। সড়কটি জাতীয় সড়ক ৬৬-এর একটি পার্শ্বীয় শাখা পথ। এনএইচ-৭৬৬ইই ভারতের কর্ণাটক রাজ্যে অবস্থিত।

## পথ
এনএইচ ৭৬৬ইই কর্ণাটক রাজ্যের হাতিকেরি ও বেলিকেরি বন্দরের মধ্যে সংযোগ ঘটিয়েছে।

## জংশন
:এনএইচ ৬৬- হাতিকেরির কাছে টার্মিনাল।

## আরো দেখুন

* ভারতের জাতীয় মহাসড়কের তালিকা
* রাজ্য অনুসারে ভারতের জাতীয় মহাসড়কের তালিকা

## তথ্যসূত্র

## বহিঃসংযোগ
* OpenStreetMap- এ NH 766EE

বিষয়শ্রেণী:ভারতের জাতীয় সড়ক
জাতীয় সড়ক ৭৬৬ই (ভারত)

**জাতীয় সড়ক ৭৬৬ই** ভারতের একটি জাতীয় সড়ক।  এটি সাধারণত **এনএইচ ৭৬৬ই** নামে পরিচিত। সড়কটি জাতীয় সড়ক ৬৬-এর একটি পার্শ্বীয় শাখা পথ। এনএইচ-৭৬৬ই ভারতের কর্ণাটক রাজ্যে অবস্থিত।

## পথ
এনএইচ-৭৬৬ই কর্ণাটক রাজ্যের কুমতা, দেবীমান, আম্মেনল্লী, কালাবিজি, হনুমতি, সিরসি, ইয়াক্কাম্বি, বালিহাল্লি, আক্কি আলুর, আলাদাকাত ও হাবেরীকে সংযুক্ত করে।

## জংশন

:এনএইচ ৬৬ - কুমতার কাছে টার্মিনাল।
:এনএইচ ৪৮- হাভেরির কাছে টার্মিনাল।

## আরো দেখুন

* ভারতের জাতীয় মহাসড়কের তালিকা
* রাজ্য অনুসারে ভারতের জাতীয় মহাসড়কের তালিকা

## তথ্যসূত্র

## বহিঃসংযোগ
* OpenStreetMap- এ NH 766E

বিষয়শ্রেণী:ভারতের জাতীয় সড়ক
জাতীয় সড়ক ১৬৬ (ভারত)

**জাতীয় সড়ক ১৬৬** (এনএইচ **১৬৬**) হল ভারতের একটি জাতীয় সড়ক। এটি মহারাষ্ট্রের রত্নগিরি থেকে সোলাপুর পর্যন্ত অগ্রসর হয় এবং এটি জাতীয় মহাসড়ক ৬৬-এর একটি শাখা। এটি মহারাষ্ট্রের বিদর্ভ অঞ্চলের সাথে কোঙ্কন অঞ্চলের সংযোগকারী একটি প্রধান সড়ক।

## পথ
রত্নগিরি - কোলাপুর - সাংলি - মিরাজ - সোলাপুর

## জংশন

:এইনএইচ ৬৬ - রত্নগিরি পালির নিকট টার্মিনাল -

:এইনএইচ ৪৮ - কোলহাপুরের কাছে

:এইনএইচ ১৬০- সাংগলির মিরাজের কাছে

:এইনএইচ ১৬৬এইচ - সাংগলির মিরাজের কাছে

:এইনএইচ ২৬৬- বোরগাঁওয়ের কাছে - শিরধন

:এনএইচ ১৬৬ই - নাগাজের কাছে

:এনএইচ ৯৬৫জি - সাঙ্গোলার কাছে

:এনএইচ ৫৬১এ - মঙ্গলবেদার কাছে

:এইনএইচ ৫২- সোলাপুরের কাছে

## তথ্যসূত্র

## বহিঃসংযোগ
* ওপেনস্ট্রিটম্যাপে NH 166

বিষয়শ্রেণী:ভারতের জাতীয় সড়ক
জাতীয় সড়ক ৫০১ (ভারত)

**জাতীয় সড়ক ৫০১** ভারতের একটি জাতীয় সড়ক। এটি সাধারণত **এনএইচ ৫০১** নামে পরিচিত। সড়কটি জাতীয় সড়ক ১ -এর একটি শাখা সড়ক। এনএইচ-৫০১ ভারতের জম্মু ও কাশ্মীর কেন্দ্রশাসিত অঞ্চলে মধ্যে অবস্থিত।

## পথ
পঞ্চতর্নি - চন্দনওয়ারী - পাহলগাম - বাটকুট - মার্তান্ড - খানবল। 
## জংশন
:  - পঞ্চতার্নির কাছে টার্মিনাল।
:  - খানাবালের কাছাকাছি টার্মিনাল।

## আরো দেখুন

* ভারতের জাতীয় মহাসড়কের তালিকা
* রাজ্য অনুসারে ভারতের জাতীয় মহাসড়কের তালিকা

## তথ্যসূত্র

## বহিঃসংযোগ

* OpenStreetMap- এ NH 501

বিষয়শ্রেণী:জম্মু ও কাশ্মীরের জাতীয় সড়ক
বিষয়শ্রেণী:ভারতের জাতীয় সড়ক
হেলিওফোরাস তমু

***পাউডারী গ্রীন স্যাফায়ার*** (বৈজ্ঞানিক নাম: *Heliophorus tamu (Kollar)*) একটি ছোট প্রজাপতি। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য।

## আকার
পাউডারী গ্রীন স্যাফায়ার এর প্রসারিত অবস্থায় ডানার আকার ৩৪-৪০ মিলিমিটার দৈর্ঘের হয়।

## উপপ্রজাতি
ভারতে প্রাপ্ত পাউডারী গ্রীন স্যাফায়ার এর উপপ্রজাতি হল-

* *Heliophorus tamu tamu* (Kollar, [1844]) – Himalayan Powdery Green Sapphire
* *Heliophorus tamu kala* (Tytler, 1912) – Naga Powdery Green Sapphire

## বিস্তার
এই প্রজাতি ভারত এর উত্তরাখণ্ড থেকে অরুণাচল প্রদেশ পর্যন্ত, নেপাল, ভুটান, পাকিস্তান এবং মায়ানমার এর বিভিন্ন অঞ্চলে দেখা যায়।
## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

### পুরুষ

**ডানার উপরিতল** কালচে বাদামী বর্নের। সামনের ডানায় বেসাল অংশ থেকে ডিসকাল অংশের প্রথমভাগ পর্যন্ত উজ্জ্বল ধাতব সবুজ অথবা নীলচে সবুজ আঁশে ছাওয়া। পিছনের ডানায় উক্ত আঁশের ছাওয়া অংশ খুবই কম এবং ইষদ অস্পষ্ট। এই প্রজাতি সাথে গ্রীন স্যাফায়ার সাদৃশ্যযুক্ত তবে ডানার উপরিতল অধিকতর কালচে বাদামী এবং ধাতব সবুজ অংশ অনেক কম জায়গাজুড়ে বিস্তৃত। পিছনের ডানা লেজযুক্ত এবং টর্নাল অংশ লালচে কমলা ঢেউ খেলানো বর্ডারযুক্ত। উভয় ডানার সিলিয়া অথবা প্বার্শরয়া সাদা।

**ডানার নিম্নতল** কমলা-হলুদ এবং উভয় ডানায় সরু কালচে ডিসকাল রেখা যুক্ত। উভয় ডানায় সেল এর অন্তর্ভাগে একটি কালো বিন্দু এবং সেল এর বহিঃপ্রান্তভাগ কালো রেখা দ্বারা সীমায়ীত (bordered)। পিছনের ডানায় শীর্ষভাগ (apex) থেকে টর্নাস পর্যন্ত বিস্তৃত টকটকে লাল (scarlet red) টার্মিনাল ঢেউ খেলানো বন্ধনী দেখা যায়। উক্ত বন্ধনীর ভিতরের দিকে কালো রেখায় পরিবেষ্টিত সাদা অর্ধচন্দ্রাকৃতি ছোপদ্বারা সীমায়িত। টর্নাল ছোপ সুস্পষ্ট।

### স্ত্রী
ডানার উপরিতল গ্রীন স্যাফায়ার অপেক্ষা অধিকতর কালচে বাদামী এবং উভয় ডানার চওড়া কমলা ডিসকাল পটি গ্রীন স্যাফায়ার অপেক্ষা ফ্যাকাশে। ডানার নিম্নতল পুরুষ প্রকারের অনুরূপ।

## আচরণ
এই প্রজাতি দুস্প্রাপ্য (rare) নয় তবে খুবই কম কেখতে পাওয়া যায়। এদের উড়ান দ্রুত, কিন্তু প্রতিটি উড়ানে এরা স্বল্প দৈর্ঘ্য গমন করে। জঙ্গল এর পথে এদের সক্রিয়তা অধিক চোখে পড়ে। পাতায় বসে রোদ পোহাতে এবং মাড-পাডল করতে এদের প্রায়শই দেখা যায়। পুরুষ প্রকার আঞ্চলিক অথবা স্থানিক (territorial)। হিমালয়ের পার্বত্য বনভূমিতে ৬০০০-৮০০০ ফুট উচ্চতা পর্যন্ত এপ্রিল থেকে অক্টোবর মাস পর্যন্ত এদের বিচরন লক্ষ্য করা যায়। সিকিম এবং দার্জিলিং এ এই প্রজাতির দর্শন বেশী মেলে।

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৪৮-এ বর্ণিত প্রজাপতি
জাতীয় সড়ক ৫৪ (ভারত)

**জাতীয় সড়ক ৫৪** (এনএইচ ৫৪) ভারতের জাতীয় সড়ক। এটি ভারতের পাঞ্জাব, হরিয়ানা ও রাজস্থান রাজ্যের মধ্যে বিস্তৃত। সড়কটি পাঠানকোটের কাছে শুরু হয় এবং রাজস্থানের কেনচিয়া হনুমানগড় জেলায় এনএইচ ৬২ এর কাছে শেষ হয়।

## আরো দেখুন
* ভারতের জাতীয় সড়কের তালিকা (মহাসড়কের সংখ্যা অনুযায়ী)
* ভারতের জাতীয় মহাসড়কের তালিকা
* জাতীয় মহাসড়ক উন্নয়ন প্রকল্প

## তথ্যসূত্র

## বহিঃসংযোগ
* ওপেনস্ট্রিটম্যাপ- এনএইচ ৫৪

বিষয়শ্রেণী:ভারতের জাতীয় সড়ক
হার্টের রিং

**হার্টের রিং** মহাধমনীর একটি অস্বাভাবিক গঠন, বড় ধমনী যা হৃদয় থেকে শরীরের বাকি অংশে রক্ত বহন করে। এটি একটি জন্মগত সমস্যা, যার অর্থ এটি জন্মের সময় উপস্থিত থাকে।

## কারণ
হার্টের রিং বিরল। এটি সমস্ত জন্মগত হৃদযন্ত্রের সমস্যার 1% এরও কম। মহিলাদের মতো পুরুষদের ক্ষেত্রে এই অবস্থা প্রায়শই ঘটে। হার্টের রিং যুক্ত কিছু শিশুর আরও একটি জন্মগত হৃদযন্ত্রের সমস্যা রয়েছে।

গর্ভে শিশুর বিকাশের সময় হার্টের রিং খুব তাড়াতাড়ি ঘটে। সাধারণত, মহাধমোদটি টিস্যুর (খিলান) বেশ কয়েকটি বাঁকা টুকরোর মধ্যে একটি থেকে বিকশিত হয়। শরীর অবশিষ্ট খিলানগুলির কিছু ভেঙে দেয়, অন্যগুলি ধমনীতে গঠন করে। কিছু ধমনী যা ভেঙে যাওয়া উচিত তা নয়, যা একটি হার্টের রিং গঠন করে।

হার্টের রিং সঙ্গে, কিছু খিলান এবং জাহাজ যে ধমনীতে পরিবর্তিত বা অদৃশ্য হওয়া উচিত ছিল এখনও উপস্থিত যখন শিশু জন্ম হয়. এই খিলানগুলি রক্তনালীগুলির একটি রিং গঠন করে, যা শ্বাসনালি এবং খাদ্যনালীর উপর ঘিরে ফেলে এবং চাপ দেয়।

বিভিন্ন ধরনের হার্টের রিং বিদ্যমান। কিছু ধরনের মধ্যে, হার্টের রিং শুধুমাত্র আংশিকভাবে শ্বাসনালি এবং খাদ্যনালীকে ঘিরে ফেলে, তবে এটি এখনও উপসর্গ সৃষ্টি করতে পারে।

## চিকিৎসা
সাধারণত উপসর্গ যুক্ত শিশুদের উপর যত তাড়াতাড়ি সম্ভব অস্ত্রোপচার করা হয়। অস্ত্রোপচারের লক্ষ্য হ'ল হার্টের রিংটি বিভক্ত করা এবং আশেপাশের কাঠামোগুলির উপর চাপ মুক্ত করা। পদ্ধতিটি সাধারণত পাঁজরের মধ্যে বুকের বাম দিকে একটি ছোট অস্ত্রোপচার কাটার মাধ্যমে করা হয়।

শিশুর খাদ্য পরিবর্তন হার্টের রিং এর হজমের লক্ষণগুলি উপশম করতে সহায়তা করতে পারে। সরবরাহকারী শ্বাসনালির যে কোনও সংক্রমণের চিকিৎসার জন্য ওষুধ (যেমন অ্যান্টিবায়োটিক) নির্ধারণ করবে, যদি সেগুলি ঘটে।

যে শিশুদের উপসর্গ নেই তাদের চিকিৎসার প্রয়োজন নাও হতে পারে তবে অবস্থা আরও খারাপ না হয় তা নিশ্চিত করার জন্য সাবধানে পর্যবেক্ষণ করা উচিত।

## রিংয়ের জেনারেশনঃ
রিং বা স্টেন্টয়ের বিভিন্ন জেনারেশন রয়েছে।

# First Generation: First Generation Stent গুলো হচ্ছে সাইফাস এবং টেক্সাস যেগুলো ২০০০ সালের দিকে আমাদের দেশে এভেইলেবল ছিলো কিন্তু বর্তমানে পাওয়া যাচ্ছে না।      
# Second Generation: এই জেনারেশনের স্টেন্ট আমেরিকাতে তৈরি করদ হয় এবং আমাদের দেশে তৈরি করা সম্ভব নয় জন্য বাহির থেকে ইমপোর্ট করা হয়ে থাকে।      
# Third Generation:  এগুলো ইউরোপ থেকে আসে। ক্রিয়েট, কমবোপ্লাস ইত্যাদি।
## তথ্যসূত্র

বিষয়শ্রেণী:জন্মগত ব্যাধি
জলজ সাক্সেনা

**জলজ সাহাই সাক্সেনা** (জন্ম: ১৫ ডিসেম্বর ১৯৮৬) একজন ভারতীয় পেশাদার ক্রিকেটার যিনি কেরালার হয়ে অলরাউন্ডার হিসেবে খেলেন। একজন ডানহাতি ব্যাটসম্যান এবং অফ ব্রেক বোলার যিনি ১২৩ প্রথম শ্রেণীর ম্যাচ খেলেছেন যেখানে তিনি ১৪টি শতক এবং ৩১টি পঞ্চাশের সাথে ৩৫.৯৮ এ ৬৩৩৪ রান পরিচালনা করেছেন, তিনি ইন্ডিয়া এ এবং সেন্ট্রাল জোন ক্রিকেট দলের প্রতিনিধিত্বও করেছেন। সাক্সেনা বিভিন্ন পজিশনে ব্যাটিং করেছেন কিন্তু সাধারণত ব্যাটিং শুরু করেন। ২০১৫ সালে তিনি রঞ্জি ট্রফির ইতিহাসে দ্বিতীয় সেরা বোলিং পরিসংখ্যান নথিভুক্ত করেন। মধ্যপ্রদেশ এবং ইন্ডিয়া এ অলরাউন্ডার, ২০১৬–১৭ মৌসুমের জন্য পেশাদার খেলোয়াড় হিসেবে কেরলের সঙ্গে এক বছরের চুক্তি স্বাক্ষর করেছে। তিনি ঘরোয়া ক্রিকেটের অন্যতম সেরা অলরাউন্ডার হিসেবে আবির্ভূত হয়েছেন এবং বিসিসিআই কর্তৃক ২০১৬ সালের জানুয়ারিতে সেরা অলরাউন্ডারের জন্য লালা অমরনাথ পুরস্কার লাভ করেন। তার ভাই যতীন সাক্সেনাও একজন প্রথম শ্রেণীর ক্রিকেটার যিনি মধ্যপ্রদেশের হয়ে খেলেন।

## আইপিএল ক্যারিয়ার
২০১৮ সালের ডিসেম্বরে, দিল্লি ক্যাপিটালস তাকে ২০১৯ ইন্ডিয়ান প্রিমিয়ার লিগের খেলোয়াড় নিলামে কিনেছিল। ২০২০ আইপিএল নিলামের আগে দিল্লি ক্যাপিটালস তাকে ছেড়ে দেয়। ২০২১ ফেব্রুয়ারিতে, স্যাক্সেনাকে ২০২১ ইন্ডিয়ান প্রিমিয়ার লিগের আগে আইপিএল নিলামে পাঞ্জাব কিংস কিনেছিল।

## তথ্যসূত্র

## বহিঃসংযোগ
জলজ সাক্সেনা ইএসপিএন ক্রিকইনফোতে

বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:ইন্দোর থেকে আগত ক্রিকেটার
বিষয়শ্রেণী:মধ্যপ্রদেশের ক্রিকেটার
বিষয়শ্রেণী:মধ্যাঞ্চলের ক্রিকেটার
বিষয়শ্রেণী:ইন্ডিয়া ব্লুয়ের ক্রিকেটার
বিষয়শ্রেণী:ইন্ডিয়া রেডের ক্রিকেটার
বিষয়শ্রেণী:ইন্ডিয়া গ্রিনের ক্রিকেটার
বিষয়শ্রেণী:লিজেন্ডস অব রূপগঞ্জের ক্রিকেটার
বিষয়শ্রেণী:পাঞ্জাব কিংসের ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
সিউকুরো মানাবে

**সাইকুরো "সুকি" মানাবে** একজন জাপানি বংশোদ্ভূত মার্কিন আবহাওয়াবিদ ও জলবায়ু বিশেষজ্ঞ, যিনি কম্পিউটার ব্যবহারের মাধ্যমে বিশ্বব্যাপী জলবায়ু পরিবর্তন ও প্রাকৃতিক জলবায়ুর বৈচিত্রের অনুকরণের পথিকৃৎ। তিনি "পৃথিবীর জলবায়ুর ভৌত প্রতিমান নির্মাণ, পরিবর্তনশীলতা পরিমাপন ও বৈশ্বিক উষ্ণায়নের নির্ভরযোগ্য ভবিষ্যদ্বাণী প্রদানে" অবদান রাখার জন্য জার্মান বিজ্ঞানী ক্লাউস হাসেলমান ও ইতালীয় বিজ্ঞানী জর্জো পারিসির সাথে যৌথভাবে ২০২১ সালে পদার্থবিজ্ঞানে নোবেল পুরস্কার ও পুরস্কার অর্থের অর্ধেক অর্জন করেন।"

## কর্মজীবন
জাপানের এহিমে প্রশাসনিক অঞ্চলে ১৯৩১ সালে জন্ম নেওয়া মানাবে ১৯৫৮ সালে টোকিও বিশ্ববিদ্যালয় থেকে পিএইচডি ডিগ্রি লাভ করেন। মার্কিন যুক্তরাষ্ট্রের আবহাওয়া দপ্তরের (ইউএস ওয়েদার ব্যুরো) সাধারণ পরিচলন গবেষণা (জেনারেল সার্কুলেশন রিসার্চ) বিভাগে কাজ করার জন্য যুক্তরাষ্ট্রে যাত্রা করেন (বর্তমানে যা এনওএএ-এর ভূ-পদার্থবৈজ্ঞানিক প্রবাহী গতিবিজ্ঞান গবেষণাগার বা জিওফিজিক্যাল ফ্লুইড ডায়নামিক্স ল্যাবরেটরি)। তিনি ১৯৯৭ সাল পর্যন্ত সংস্থাটিতে নিযুক্ত ছিলেন। তিনি ১৯৯৭ সাল থেকে ২০০১ সাল পর্যন্ত জাপানের বৈশ্বিক জলবায়ু পরিবর্তনের জন্য ফ্রন্টিয়ার রিসার্চ সিস্টেমে কাজ করেন এবং বৈশ্বিক উষ্ণায়ন গবেষণা বিভাগের (গ্লোবাল ওয়ার্মিং রিসার্চ ডিভিশন) পরিচালক হিসেবে কাজ করেন। তিনি  ২০০২ সালে প্রিন্সটন বিশ্ববিদ্যালয়ের বায়ুমণ্ডলীয় ও মহাসাগরীয় বিজ্ঞান কর্মসূচির একজন পরিদর্শন গবেষণা সহযোগী হিসাবে যুক্তরাষ্ট্রে ফিরে আসেন। বর্তমানে তিনি বিশ্ববিদ্যালয়টির ঊর্ধ্বতন আবহাওয়াবিদ হিসেবে দায়িত্ব পালন করছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৩১-এ জন্ম
বিষয়শ্রেণী:জাপানি বংশোদ্ভূত মার্কিন শিক্ষাবিদ
বিষয়শ্রেণী:মার্কিন নোবেল বিজয়ী
বিষয়শ্রেণী:এহিমে প্রশাসনিক অঞ্চলের ব্যক্তি
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী
জর্জো পারিসি

**জর্জো পারিসি** (; জন্ম ৪ই আগস্ট ১৯৪৮) একজন ইতালীয় তাত্ত্বিক পদার্থবিজ্ঞানী, যিনি মূলত কোয়ান্টাম ক্ষেত্র তত্ত্ব, পরিসংখ্যানিক বলবিজ্ঞান ও জটিল ব্যবস্থার উপর গবেষণায় নিয়োজিত আছেন। তাঁর সর্বাধিক পরিচিত অবদানগুলি হল গুইদো আলতারেলির সাথে প্রাপ্ত পার্টন ঘনত্বের জন্য কিউসিডি বিবর্তন সমীকরণ, যা আলতারেলি-পারিসি বা ডিজিএলপি সমীকরণ নামে পরিচিত, স্পিন গ্লাসের শেরিংটন–কার্কপ্যাট্রিক মডেলের সঠিক সমাধান, কারদার–পারিসি–চাং সমীকরণ ক্রমবর্ধমান ইন্টারফেসের গতিশীল স্কেলিং ও পাখির ঘূর্ণায়মান ঝাঁকের অধ্যয়ন বর্ণনা করে। তিনি জটিল ব্যবস্থার তত্ত্বের অবদান রাখার জন্য, বিশেষ করে "পারমাণবিক থেকে গ্রহের পরিসরে ভৌত ব্যবস্থায় বিকার ও বিচলনের পারস্পরিক আবিষ্কারের জন্য" ক্লাউস হাসেলমান ও সিউকুরো মানাবে-এর সাথে যৌথভাবে ২০২১ সালের পদার্থবিজ্ঞানে নোবেল পুরস্কার লাভ করেন।"

## পেশা
জর্জো পারিসি ১৯৭০ সালে নিকোলা কাবিবোর তত্ত্বাবধানে রোমা লা সাপিয়েনৎসা বিশ্ববিদ্যালয় থেকে তার ডিগ্রি লাভ করেন। তিনি ল্যাবরেটরি নাৎসিওওনালি ডি ফ্রেস্কাটির (১৯৭১-১৯৮১) গবেষক এবং কলম্বিয়া বিশ্ববিদ্যালয়ের (১৯৭৩-১৯৭৪), ইনস্টিটিউট দি হাউটস ইটুডস সায়েন্টিফিক্স (১৯৭৬-১৯৭৭) ও ইকোল নমাল সুপেরিয়ার (১৯৭৭-১৯৭৮) একজন পরিদর্শক বিজ্ঞানী ছিলেন। তিনি ১৯৮১ সাল থেকে ১৯৯২ সাল পর্যন্ত রোম বিশ্ববিদ্যালয়ে তাত্ত্বিক পদার্থবিজ্ঞানের পূর্ণ অধ্যাপক ছিলেন এবং বর্তমানে তিনি রোম সাপিয়েনৎসা বিশ্ববিদ্যালয়ের কোয়ান্টাম তত্ত্বের অধ্যাপক। তিনি সাইমন্স কলাবোরেশন "ক্র্যাকিং দ্য গ্লাস প্রবলেম" এর একজন সদস্য। তিনি ২০১৮ সালে অ্যাকাদেমিয়া দেই লিন্সেইর সভাপতি নির্বাচিত হন।

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:ইতালীয় নোবেল বিজয়ী
বিষয়শ্রেণী:জীবিত ব্যক্তি
বিষয়শ্রেণী:গাণিতিক পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:রোমের সাপিয়েঞ্জা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:মাক্স প্লাংক পদক বিজয়ী
বিষয়শ্রেণী:মার্কিন ফিলোসফিক্যাল সোসাইটির সদস্য
জাতীয় সড়ক ৫১ (ভারত)

**জাতীয় সড়ক ৫১** (এনএইচ ৫১) হল ভারতের একটি জাতীয় সড়ক। সড়কটি সম্পূর্ণভাবে গুজরাত রাজ্যের ভেতর পড়েছে।

## পথ
জাতীয় সড়কটি সোমনাথ, রাজুলা, মহুয়া, তালাজা, ভাবনগর ও বেত দ্বারকার মধ্যে সংযোগ ঘটিয়েছে।

## আরো দেখুন

* ভারতের জাতীয় মহাসড়কের তালিকা
* জাতীয় সড়ক উন্নয়ন পরিকল্পনা

## তথ্যসূত্র

## বহিঃসংযোগ
* http://www.mapsofindia.com/maps/india/national-highway.htm ভারতের এনএইচ নেটওয়ার্ক মানচিত্র

বিষয়শ্রেণী:ভারতের জাতীয় সড়ক
জাতীয় সড়ক ৭০১ (ভারত)

**জাতীয় সড়ক ৭০১** ভারতের একটি জাতীয় সড়ক। এটি সাধারণত **এনএইচ ৭০১** নামে পরিচিত। সড়কটি জাতীয় সড়ক ১ -এর একটি শাখা সড়ক। এনএইচ-৭০১ ভারতের জম্মু ও কাশ্মীর।

## পথ
বারামুলা - রাফিয়াবাদ - কুপওয়ারা - তংধর।

## জংশন
: - বারামুলার কাছে টার্মিনাল।

## আরো দেখুন
* ভারতের জাতীয় মহাসড়কের তালিকা
* রাজ্য অনুসারে ভারতের জাতীয় মহাসড়কের তালিকা

## তথ্যসূত্র

## বহিঃসংযোগ
* ওপেনস্ট্রিটম্যাপে এনএইচ ৭০১

বিষয়শ্রেণী:জম্মু ও কাশ্মীরের জাতীয় সড়ক
বিষয়শ্রেণী:ভারতের জাতীয় সড়ক
বিষয়শ্রেণী:বারামুলার পরিবহন
চিংলেনসানা সিং কোনশাম

**চিংলেনসানা সিং কোনশাম** (, ; জন্ম: ২৩ নভেম্বর ১৯৯৬; **চিংলেনসানা সিং** এবং **সানা সিং** নামে সুপরিচিত) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লিগের শীর্ষ স্তর ইন্ডিয়ান সুপার লিগের ক্লাব হায়দ্রাবাদ এবং ভারত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন।

২০১০ সালে, ভারতীয় ফুটবল ক্লাব মহিন্দ্র ইউনাইটেডের যুব পর্যায়ের হয়ে খেলার মাধ্যমে চিংলেনসানা ফুটবল জগতে প্রবেশ করেছেন এবং পরবর্তীকালে এয়ার ইন্ডিয়া, টাটা এবং শিলং লাজংয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, শিলং লাজংয়ের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; শিলং লাজংয়ের হয়ে দুই মৌসুমে ৩২ ম্যাচে ২টি গোল করার পর ২০১৭–১৮ মৌসুমে তিনি ভারতীয় ক্লাব গোয়ায় যোগদান করেছেন। গোয়ায় তিন মৌসুম অতিবাহিত করার পর ২০২০–২১ মৌসুমে, তিনি গোয়া হতে ভারতীয় ক্লাব হায়দ্রাবাদে যোগদান করেছেন।

২০১৩ সালে, চিংলেনসানা ভারত অনূর্ধ্ব-১৯ দলের হয়ে ভারতের বয়সভিত্তিক পর্যায়ে অভিষেক করেছিলেন। ভারতের বয়সভিত্তিক দলের হয়ে খেলার পর, তিনি ২০১৬ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।

## প্রারম্ভিক জীবন
চিংলেনসানা সিং কোনশাম ১৯৯৬ সালের ২৩শে নভেম্বর তারিখে ভারতের মণিপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
চিংলেনসানা ভারত অনূর্ধ্ব-১৯ দলের হয়ে খেলার মাধ্যমে ভারতের প্রতিনিধিত্ব করেছেন।

২০১৬ সালের ১৩ই আগস্ট তারিখে, ১৯ বছর, ৮ মাস ও ২১ দিন বয়সে, ডান পায়ে ফুটবল খেলায় পারদর্শী চিংলেনসানা ভুটানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় আইবরল্যাং খংজির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ভারত ৩–০ গোলের ব্যবধানে জয়লাভ করেছিল। ভারতের হয়ে অভিষেকের বছরে চিংলেনসানা সর্বমোট ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:মহিন্দ্র ইউনাইটেড ফুটবল ক্লাবের খেলোয়াড়
বিষয়শ্রেণী:এয়ার ইন্ডিয়া ফুটবল ক্লাবের খেলোয়াড়
বিষয়শ্রেণী:আই-লিগের খেলোয়াড়
বিষয়শ্রেণী:ইন্ডিয়ান সুপার লিগের খেলোয়াড়
বিষয়শ্রেণী:২০২২ এশিয়ান গেমসের ফুটবলার
বিষয়শ্রেণী:ভারতীয় পুরুষ ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:এশিয়ান গেমসে ভারতের প্রতিযোগী